cyanic-selkie/wikianc huggingface dataset:
השליטים
עלילה
לאחר היתקלות עם השליטים בקונגרס, הנשיא משתכנע לפעול ופותח ב"מבצע גב-חשוף", במהלכו נדרשת האוכלוסייה להתפשט מבגדיהם העליונים. כאן הוכחה חשיבותה של התקשורת: הדו"חות מאזורים 'נגועים' לא היו שונים כלל מדוחות מאזורים מטוהרים – למרות העובדה שלא כל האוכלוסייה נשלטה, המבצע לא היה ידוע לאיש באזורים הנגועים מלבד השליטים.
סם יוצא בפקודת הזקן לקנזס סיטי, במסווה, כדי לבדוק מה מתרחש באזורים נגועים. כאשר סם מגיע לשם ישנה מלכודת בשערי העיר – 'בדיקות עיניים' שבמהלכן מוצמד שליט לגבו של הנבדק. סם מתחמק מהבדיקה, ולאחר היתקלות עם קהל נשלטים שצבאו עליו הוא ממריא ונמלט מן העיר. מרי וסם נישאים, ולאחר היתקלות נוספת עם השליטים בבקתתו של סם בהרים הם חוזרים לוושינגטון, רק כדי למצוא את האוכלוסייה בעיצומה של "מבצע-שיזפון" – כל איש, אישה וילד נדרש להתפשט לחלוטין.
סם והזקן תכננו לחדור לרוסיה כדי לבדוק מה מתרחש במדינות אחרות כאשר נחתה חללית נוספת במיצר כריסטיאן, ליד נהר המיסיסיפי. כוחות משותפים של הצי וחיל האוויר האמריקאיים לחמו בנשלטים והחזיקו אותם רחוק מהחללית, וסם, מרי והזקן נכנסו לתוכה כדי לבדוק אותה. בחדר מסוים הם ראו 'אקווריומים' גדולים שהכילו עשרות גברים, נשים וילדים, ובנקודה זו מרי החלה להיזכר שהייתה גם היא שבויה באחד ממיכלים אלה. סם, הזקן ומרי חוזרים למעבדה סודית בהרים. במעבדה נחקרים השליטים וכל המידע הקשור אליהם. מרי נחקרת גם היא, בהשפעת היפנוזה, כי זכרה שחלתה במחלה שהרגה את השליט שלה אך לא אותה.
השקפות
הספר מוקיע מכל וכל את הקיצוניות של המשטר הקומוניסטי, כיאה לספר שנכתב בהשפעת המלחמה הקרה. צורת השלטון שהשליטים הנהיגו מזכירה באספקטים רבים את המשטר הקומוניסטי. רוסיה תוארה כ"בלתי-אפשרית לשליטה" בגלל גודלהּ; זוהי עקיצה נוספת כנגד הקומוניזם. הספר גם מוקיע את הביורוקרטיה והסחבת הממשלתית, ומתאר איך רק כשהדברים הגיעו אל מול פניהם הסכימו חברי הקונגרס לפעול.
רינדור גרפיקת תלת-ממד
רינדור גרפיקת תלת-ממד (בעברית: תִּיצוּג גרפיקת תלת־ממד; באנגלית: 3D rendering) הוא תהליך ההמרה האוטומטי המבוצע באמצעות מחשב על מודלים תלת־ממדיים מדומים (וירטואליים) כדי ליצור תמונות או סרטוני אנימציה דו־ממדיים המכילים גרפיקת תלת־ממד.
תהליך זה לוקח בחשבון גאומטריה, תאורה, צללים, מרקם, שקיפויות, החזרה ועוד פרמטרים שהמשתמש או התוכנה מגדירים כדי להגיע לתמונה קוהרנטית.
טכניקות
ברינדור מבוסס מצולעים קיימות טכניקות אשר כוללות רינדור בעל מראה לא-מציאותי כגון מודלים תלת-ממדיים מסוג Wireframe, אך כמובן טכניקות מתקדמות יותר כגון: Scanline rendering, Ray Tracing, Radiosity ועוד, אשר ניתן לייצר איתם ספקטרום רחב של תוצאות ואף להגיע לאולטרה ריאליזם. כיום שיטות רנדר על פוליגונים הם הנפוצות ביותר בתעשיית הסרטים והמשחקים.
רינדור גרפיקת תלת-ממד שאינו מבוצע בזמן אמת
סרטוני אנימציה המופקים למדיה שאינה אינטראקטיבית, כגון סרטים עלילתיים וסרטי וידאו, עוברים תהליך רינדור איטי בהרבה. רינדור של גרפיקת תלת-ממד אשר איננו מבוצע בזמן אמת מאפשר להעצים במידה ניכרת את כוח העיבוד המוגבל שישנו למחשבים, על מנת לקבל איכות תמונה גבוהה במידה ניכרת. בטכניקה זו הרינדור של פריימים בודדים עשוי לקחת בין שניות בודדות לסצנות פשוטות במיוחד ועד מספר שעות לסצנות מורכבות במיוחד. הפריימים שנוצרו בתהליך זה מאוחסנים בדיסק הקשיח ולאחר מכן, בסיום תהליך הרינדור, ניתן לשלב אותם באמצעי מדיה אחר, כגון סרט קולנוע או דיסק אופטי. לבסוף, הפריימים שנוצרו בתהליך זה לצורך סרטוני אנימציה מוצגים ברצף בשיעור גבוה יחסית (בדרך כלל 24, 25, או 30 פריימים לשנייה) על מנת להשיג אשליית תנועה.
כאשר המטרה של היוצר היא השגת פוטוריאליזם (כלומר, שהתוצר הסופי יראה מציאותי ככל הניתן), נעשה שימוש בטכניקות מתקדמות כגון ray tracing או radiosity. טכניקות מהסוג הזה פותחו לאורך השנים על מנת לדמות תופעות טבעיות כגון האינטראקציה של אור עם צורות חומר שונות. דוגמאות לטכניקות מתקדמות בולטות ברינדור שמטרתן השגת פוטוריאליזם כוללות שימוש ב-particle systems (באופן זה ניתן לדמות בסצנות התלת־ממדיות גשם, עשן, או אש), volumetric sampling (באופן זה ניתן בין היתר לדמות ערפל, אבק), ו-subsurface scattering (באופן זה ניתן לדמות אור המשתקף בעצמים מוצקים כגון עור אנושי).
תהליך רינדור של גרפיקת תלת-ממד אשר אינו מבוצע בזמן אמת הוא תהליך המצריך משאבי מיחשוב רבים, בהתאם למורכבות התהליכים הפיזיים אותו היוצר מנסה לדמות. העלייה המואצת בכוח העיבוד של מחשבים מאפשרת לאורך השנים באופן הדרגתי הצגת דרגה גבוה יותר של ריאליזם בגרפיקת התלת-ממד הנוצרת בתהליך רינדור שאינו מבוצע בזמן אמת. אולפני הסרטים המפיקים סרטי אנימציה תלת־ממדיים נוהגים כיום בדרך כלל לעשות שימוש בחוות רינדור (Render farms) על מנת לבצע רינדור לקטעי אנימציה תלת-ממדים רבים בתהליך רינדור שאינו מבוצע בזמן אמת, אותם הם משלבים בהמשך לסרט השלם. הירידה ההדרגתית המשמעויות בעלויות חומרת המחשב לאורך השנים מאפשרות בהווה גם ליוצרים חובבנים לבצע רינדור שלא בזמן אמת גם במחשבים הביתיים שברשותם. בנוסף לכך, רצוי לציין גם כי הפלט הסופי אותו מפיק תוכנת התלת-ממד במסגרת תהליך זה לעיתים קרובות מהווה רק חלק אחד מהסצנה הסופית שלמה, אשר עשויה להיות מורכבת ממספר שכבות שונות של פריימים אשר עברו רינדור בנפרד ואשר אוחדו באמצעות תוכנת תוכנה לעיבוד ויצירה של תוכני וידאו דיגיטליים (כגון אדובי אפטר אפקטס).
רינדור של מודלים המכילים השתקפות והצללה
טכניקות פופולריות לעיבוד השתקפות והצללה במודלים בגרפיקת תלת-ממד:
רינדור בעזרת למידת מכונה ובינה מלאכותית
בשנים האחרונות יותר ויותר מחקרים מציגים התקדמות רבה בשיטות רינדור אשר משתמשות בלמידת מכונה על מנת לרנדר את כל הסצנה או להאיץ את תהליך הרינדור בזמן אמת.
כיום מדובר מעבר לקונספט מחקרי, אלא כשיטה יעילה שעובדת ומאיצה את תהליך הרינדור.
אחת הדוגמאות הבולטות לכך היא טכנולוגיות הDLSS של NVIDIA (העובדת על משפחת כרטיסים בארכיטקטורת קודה וליבות טנסור), אשר לוקחת רינדור באיכות נמוכה יותר (לדוגמה 720p במקום 1080p) ואז משתמשת באינטליגנציה המלאכותית שלה כדי "להגדיל" (באנגלית: upscaling) באופן מלאכותי את התמונה לרזולוציה הרצויה במהירות.
ההבדל בין זה לבין הגדלה רגילה של התמונה היא שהפיקסלים אינם "נמתחים" (לדוגמה פיקסל אחד הופך להיות 4 פיקסלים נוספים, אבל זהים בצבע ובבהירות) אלא מושלמים על ידי מנוע הבינה המלאכותית בהתחשב בסביבתם, אופן ההגדלה ופרמטרים נוספים. כל זאת נעשה ללא פגיעה מורגשת באיכות (כלומר, אילו היינו מרנדרים באופן ישיר ברזולוציית המטרה- התוצאה הייתה כמעט זהה לחלוטין לבני אדם), ובשיפור משמעותי בביצועים היות שהסצנה כולה מרונדרת ברזולוציה נמוכה יותר והמנוע הגדלה בנוי לעבוד באופן מהיר.
GPS
מערכת איכּוּן עולמית (שמות מקובלים נוספים: מערכת מיקום גלובלית (ממ"ג) או מערכת מיקום חובקת-עולם (ממח"ע); באנגלית: Global Positioning System ובקיצור - GPS - גִ'י פִּי אֶס. בעברית מכונה: נַוְטָן) היא מערכת ניווט לוויינית המתבססת על כמה עשרות לוויינים (בתצורה של מערך לוויינים) ייעודיים ששיגרה מחלקת ההגנה של ארצות הברית. הלוויינים סובבים סביב כדור הארץ ומשדרים אותות זמן מדויקים המבוססים על שעונים אטומיים שהם נושאים.
אותות אלה נקלטים על ידי מכשירים שונים רבים מספור, ומשמשים בדרך-כלל לקביעת המיקום המדויק של המכשיר לצורכי ניווט.
השם GPS משמש גם כשם כללי למערכת ניווט (נווטן) שמספקת מעבר למיקום גם מפות והכוונה לנקודות יעד.
היסטוריה
פרויקט ה-GPS יצא לדרך בארצות הברית בשנת 1973 על מנת להתגבר על המגבלות של מערכות הניווט הקודמות, תוך כדי שילוב רעיונות מהמערכות הקודמות, כולל מספר מחקרים הנדסיים מסווגים משנות השישים. מחלקת ההגנה של ארצות הברית פיתחה את המערכת, שהשתמשה במקור ב-24 לוויינים. תחילה המערכת פותחה עבור צבא ארצות הברית ובשנת 1995 החלה לפעול באופן מלא. המערכת הותרה לשימוש אזרחי כבר בשנות השמונים. פיתוח ה־GPS והמצאתו מיוחסים לרוג'ר ל' איסטון ממעבדת המחקר של חיל הים האמריקאי, לאיוואן א' גטינג מהתאגיד (The Aerospace Corporation) ולברדפורד פרקינסון ממעבדת הפיזיקה על שם ג'ון הופקינס.
עזרא קדם
עזרא קדם (נולד ב-14 בפברואר 1965) הוא שף ומסעדן ישראלי.
GPS
היסטוריה
תכנון ה-GPS מבוסס חלקית על מערכות ניווט-רדיו קרקעיות, כגון LORAN ומערכת הניווט "דֵקָה", אשר פותחו בשנות הארבעים המוקדמות והיו בשימוש הצי המלכותי הבריטי במלחמת העולם השנייה.
הפיזיקאי הגרמני-אמריקאי פרידוורט וינטרברג, הציע לבחון את תורת היחסות הכללית ולבדוק האם זמן אכן מאט בשדה כבידתי חזק. בניסוי הוא השתמש בשעונים אטומיים מדויקים אשר הוכנסו לתוך לוויינים שחגו סביב כדור הארץ. תורת היחסות הכללית והפרטית מנבאת כי למתבוננים בכדור הארץ, שעונים בלוויינים יזוזו 38 מיקרו-שניות יותר מהר כל יום וחישובי מיקום ה-GPS יטעו בשגיאה מצטברת של כ-10 ק"מ בכל יום. תאוריות אלה התבררו כנכונות.
עזרא קדם
ביוגרפיה
עזרא קדם נולד בירושלים בשנת 1965, ובה גדל. את האהבה לבישול ספג מן המטבח העיראקי של אמו וסבתו, בנות משפחת ימין. את שירותו בצה"ל עשה בחטיבת הצנחנים.
לאחר הצבא למד בישול בארצות הברית תחילה בסן פרנסיסקו ב"קליפורניה קולינארי אקדמי ולאחר מכן בניו יורק ב"מכון הקולינרי הצרפתי " במקביל ללימודיו עבד במנהטן במסעדת "אליסון אנד דומיניק" של השף טום ולנטי, בעלת הגוון הפרובאנסלי.
GPS
היסטוריה
חלק מלווייני המערכת כוללים ציוד של מערכת Cospas-Sarsat.
עזרא קדם
ביוגרפיה
לאחר שובו לישראל עבד במשך שנתיים במסעדת "קרן" של השף חיים כהן. במהלך עבודתו שם פגש את תמר בליי, ובסוף יוני 1995 פתחו השניים את מסעדת "ארקדיה" בירושלים, בעלת גוון ים-תיכוני. כעבור שנים אחדות עזבה בליי את המסעדה וקדם המשיך לנהלה עד היום. המסעדה מציגה מטבח ארצישראלי מתוחכם בשילוב טכניקות מן המטבח הצרפתי והמטבח האיטלקי, המשתמש בחומרי גלם ישראליים בלבד, עם דגש על מוצרים מאזור ירושלים.
המסעדה נבחרה כאחת מעשר המסעדות הטובות בישראל בדירוג של גו מיו ישראל, בדירוג של מבקר המסעדות של "הארץ", דניאל רוגוב, וכן בדירוג של מבקר המסעדות של "מעריב", שגיא כהן ובמדריך "מפה" למסעדות הטובות בישראל.
GPS
לווייני הממח"ע (GPS)
התכנון המקורי של המערכת התבסס על 24 לוויינים שיקיפו את כדור הארץ בשלושה מסלולים שונים, אך לבסוף אומץ מודל של שישה מסלולים שונים שבכל אחד ארבעה לוויינים. בשנות האלפיים, מספר הלוויינים גדול יותר. בשנת 2008 פעלו כבר 31 לוויינים, כך שעל-פי-רוב, ניתן לראות כתשעה לוויינים מכל נקודה בקרקע בכל רגע נתון, מה שמשפר את דיוק האיכון.
הלוויינים חגים בגובה של כ-20,200 קילומטר, ומשלימים הקפה כל 11 שעות ו-58 דקות.
עזרא קדם
ביוגרפיה
בבעלותו של קדם שטח חקלאי בן 8–9 דונם ובו הוא מגדל כחצי מתצרוכת המוצרים של מסעדת "ארקדיה" ואת יתר הסחורה הוא רוכש מחקלאים ברחבי ישראל.
קדם קנה לעצמו שם של שף ומנהל קפדן, קשוח, בלתי מתפשר ולעיתים אף קפריזי ואגרסיבי. עם זאת, צמחו תחת שרביטו במסעדה מספר שפים מובילים כמו רפי כהן ממסעדת "רפאל", מאיר אדוני ממסעדת "כתית", מנחם כץ ממסעדת "ארטישוק" ואחר-כך "1868" וירון שליו ממסעדת "טוטו".
GPS
לווייני הממח"ע (GPS)
המסלול של כל הלוויינים במערכת מפורסם, ומאוחסן בכל מקלט ברשימה שנקראת "אלמנך GPS". כיוון שידיעת המיקום של כל לוויין חיונית לתהליך האיכון, משרד ההגנה האמריקאי עוקב אחר הלוויינים בדיוק רב בעזרת מערכת תחנות עקיבה. תחנות העקיבה כוללות מקלטי GPS מדויקים הפועלים בשני תדרי הקליטה (L1 ו-L2, למטה), וממוקמות כך שכל לוויין ייראה על ידי שתי תחנות עקיבה לפחות. מיקומם המדויק של הלוויינים מחושב, והאלמנך המעודכן מופץ ללוויינים (ודרכם - למקלטים) דרך ארבעה מוקדי שידור. עדכון כזה מתבצע בדרך כלל לפחות פעם ביום.
כל לוויין משדר אות זמן, המקודד בסדרה פסאודו אקראית המשמשת לזיהוי הלוויין.
עזרא קדם
ביוגרפיה
בשנת 2008 הנחה תוכנית ריאליטי בערוץ 2 בשם "המטבח" (הגרסה הישראלית של התוכנית "מטבחי הגיהנום") בה הוא בורר בצורה תחרותית שף מצטיין אשר זוכה בקבלת משרת שף במלון הרודס שבאילת. בתוכנית עתירת התקציב הוקמה במיוחד מסעדה ומטבח מודרני ומצויד בהם מתנסים המתמודדים בבישול עילי. בתוכנית נחשפה דמותו של קדם כטבח קשוח ובלתי מתפשר, שאינו מהסס לצעוק על המתמחים ולעיתים אף להעליבם. על כך נמתחה על קדם והתוכנית לא מעט ביקורת מצד מבקרים, עם זאת הצליחה התוכנית להוביל עם רייטינג של כ-21%.
GPS
האות המשודר
כל לווייני ה-GPS משדרים בתדר 1.57542 גה"צ (הנקרא L1) ובתדר 1.2276 גה"צ (הנקרא L2). הנתונים נשלחים בקצב של 50 סל"ש, בטכניקת CDMA. הנתונים המשודרים הם: קביעת המיקום של מקלט ה-GPS נעשית על ידי חישוב מרחקו של המקלט מכל אחד מלווייני ה-GPS שבקו הראייה. החישוב מתבסס על הזמן שלקח לאות להגיע מהלוויין למקלט, המחושב לפי שעת קליטת האות הלוויני במקלט ה-GPS, לפי השעון שבמקלט, פחות שעת שידור האות בלוויין, לפי השעון האטומי של הלוויין (כלול כאמור במידע המשודר), כפול מהירות אות הרדיו (מהירות האור).
עזרא קדם
ביוגרפיה
קדם נשוי לקרן, מוזיקאית, ואב ל-2 בנות ובן.
GPS
דיוק בררני (סלקטיבי)
בעבר האות שהיה זמין לניווט לווייני בשימושים אזרחיים הוגבל בדיוקו, במכוון. אות בדיוק משופר היה זמין לצבא ארצות הברית ולשימושים מיוחדים של ממשל ארצות הברית. ב-1 במאי 2000 הודיע נשיא ארצות הברית, ביל קלינטון, שהדיוק הסלקטיבי יבוטל עד 2006 כך שכל משתמשי המערכת יזכו לדיוק הגבוה יותר. הביטול בוצע בפועל ב-2 במאי 2000. ב-2007 הודיע נשיא ארצות הברית דאז, ג'ורג' בוש, כי הדור החדש של לווייני GPS כלל לא יכלול את האפשרות לשיבוש בררני של האות לשימוש אזרחי.
עזרא קדם
ביוגרפיה
בשנת 2023 הפך קדם את מטבחו לכשר בכשרות צהר ובכך הפך לבין המסעדות הכשרות המובילות בארץ
GPS
דיוק קביעת המיקום על ידי מקלטי ה-GPS
לווייני ה-GPS שבפעולה, (נכון לשנת 2012), לוויינים מסוג "בלוק 2" (בשילוב עם מקלט איכותי), מבטיחים דיוק מיקום של 5 מטרים בציר האנכי ו-3 מטרים בשימוש באות האזרחי ב-95% מהזמן - לפני חישוב השגיאה הנובעת (בעיקר) מהיונוספרה. מעשית, דיוק העולה על כ-10 מטרים דורש תיקון השפעות היונוספרה. מקלטי GPS בשימוש הצבא האמריקאי יכולים לפרש את שני תדרי השידור של הלוויינים, ולנטרל את השפעת היונוספרה בהסתמך על ההבדלים בין שני האותות. מכיוון שבתדר L2 אין (כרגע) אות המובן למקלטי GPS אזרחיים, מקלטים אזרחיים בדיוק גבוה מסתמכים על מערכות DGPS או על הפקת מידע חלקי מהאות הצבאי בתדר L2 לשם שיפור הדיוק.
תחנות קרקעיות - ממח"ע (DGPS)
תחנות קרקעיות שמיקומן הגאוגרפי בעולם ידוע בדיוק גבוה מאוד. התחנה הקרקעית מקבלת מהלוויינים את המיקום המשוער של אותה תחנה והיות שמיקום התחנה ידוע בדיוק רב יותר, ניתן לדעת מה הסטייה שתתקבל על ידי מערכת הממח"ע (GPS) הרגילה. אותה תחנה קרקעית משדרת "תיקון" למכשיר הממח"ע (GPS) בהתאם לסטייה ובכך מאפשרת הגברת דיוק הלוויינים.
לשיטה זו קוראים ממח"ע (ראשי תיבות של מערכת מיקום חובקת-עולם דִּיפֶרֶנְצְיָאלִית או באנגלית Differential Global Positioning System). בהסתמך על תחנות אלו אפשר להגיע לדיוק גבוה של כ-1–2 ס"מ, הדרוש למודדים מקצועיים. בישראל מפוזרות 23 תחנות כאלו שניתן להתעדכן במדידות שלהן דרך האינטרנט. בעתיד מתוכנן שתחנות אלה תספקנה מידע בזמן אמת, ובכך תאפשרנה להגיע לחישובים מדויקים ובכך לוותר על נקודות שילוש (הטריאנגולציה) הקיימות בשטח.
כמו כן, קיימות בעולם מספר מערכות של רשתות תחנות קרקע המשדרות את נתוני הסטייה למספר לוויינים גאוסינכרוניים, שבתורם משדרים נתונים אלו למקלטי ה-GPS רגילים המאופשרים DGPS, ובכך מעלים את רמת הדיוק האופקי והאנכי של אותות ה-GPS לטווח שבין מטר לשלושה בהתאם למערכת. קיימות היום ארבע מערכות גלובליות עיקריות: WAAS הפועלת בצפון אמריקה, EGNOS הפועלת באירופה, MSAS היפנית הפועלת במזרח אסיה, ו-GAGAN ההודית הפועלת במרכז אסיה. מערכות אלו משמשות כמערכות עזר להנחתת מטוסים.
AGPS
AGPS היא מערכת עזר המשמשת להשגת מיקום ראשוני מהיר יותר, באמצעות תקשורת עם שרת-עזר, בנוסף ל-24 הלוויינים המשמשים את שירות ה-GPS הרגיל.
חישוב באמצעות שלושה לוויינים ושעון מדויק
נניח תחילה שאנו יודעים למדוד את השעה בדיוק. במקרה כזה, די לנו לקלוט אותות משלושה לוויינים, B, A ו-C, על מנת לקבוע את מיקומנו. נתאר את התהליך בשלבים, כאשר בכל פעם נוסיף פיסת מידע נוספת ונראה כיצד היא מצמצמת את האפשרויות למיקום. כל אות נותן לנו משוואה אחת על המיקום שלנו. בדרך-כלל כל משוואה מורידה את הממד של מרחב הפתרונות (כלומר, המיקומים האפשריים) באחד. ואכן, ללא שום אות אנחנו יכולים להיות בכל נקודה במרחב התלת-ממדי. אות אחד מצמצם את המיקומים האפשריים למעטפת כדור, שהיא דו-ממדית. האות השני מצמצם את המיקומים האפשריים למעגל חד-ממדי. לבסוף, האות השלישי מצמצם את מרחב הפתרונות לזוג נקודות, שהיא קבוצה אפס ממדית.
מהירות האור היא כ-300,000 קילומטר בשנייה. מכאן שאפילו טעות של מיליונית השנייה בקביעת השעה יוצרת שגיאות של כ-300 מטר בחישוב המרחקים מהלויינים, שמתרגמת לשגיאה בסדר גודל של קילומטר בקביעת המיקום. שעונים רגילים צוברים שגיאה גדולה פי כמה מזה בכל שנייה ושנייה, מה שהופך את השיטה שתארנו ללא ישימה.
חישוב באמצעות ארבעה לוויינים וללא שעון מדויק
דרך אחת להשתמש באות מלוויין רביעי היא כדלהלן: משתמשים בשלושה לוויינים ובמדידת הזמן המקורבת של השעון הפנימי של המקלט כדי לחשב את המיקום, כפי שתארנו לעיל. הלוויין הרביעי מגדיר כדור נוסף, רביעי; אלמלא שגיאות המדידה, המיקום שחישבנו היה על הכדור הזה. בפועל, ניתן להשתמש במרחק של המיקום שחישבנו מהכדור כדי לאמוד את השגיאה של השעון הפנימי שלנו מהזמן האמיתי, ולכוון אותו מחדש בכל מדידה (ר' תרשים). כך שלמעשה, המקלט לא רק מחשב את המיקום, אלא גם את השעה בדיוק קרוב לזה של השעונים האטומיים על הלויינים עצמם.
בפועל, כיוון שבכל רגע ניתן לקלוט כתשעה אותות לוויין, כדאי לנצל את המידע מכל האותות. כל אות מגדיר משוואה; בדרך כלל אין דרך לפתור במדויק את כל המשוואות (גם אם מתייחסים לזמן כנעלם נוסף, בשל שגיאות אחרות) אבל ניתן למצוא את ערכי המיקום והזמן שיגרמו למשוואות להתקיים עם שגיאות קטנות ככל האפשר.
מקורות שגיאה נוספים
בקביעת המיקום הנחנו, שהאות נע בקו ישר מהלוויין למקלט, וכך מאפשר להעריך את המרחק בין המקלט ללוויין. הנחה זו אינה נכונה בשל השפעות אטמוספיריות וקרקעיות שונות, היכולות לגרום לאות לנוע במסלול עקום או שבור, ואף בכמה מסלולים שונים (שלכל אחד אורך משלו). מקורות נוספים לשגיאה הם: אי-דיוקים במדידת מיקום הלויינים, שגיאות במדידת זמן ההגעה של האותות, ושגיאות נומריות.
שימושים
בעבר היה מחירם של מקלטי הממח"ע (GPS) גבוה, והם שימשו לצרכים צבאיים בלבד כניווט טילים והנחייתם. משרד ההגנה האמריקאי גם מנע שימוש אזרחי בניווט מונחה לוויינים בעל דיוק רב על ידי הצפנת האותות הדרושים לכך.
בשנות התשעים הוזלו מחירי המקלטים, וכיום זמינים מעגלים מודפסים המאפשרים ניווט בדיוק של מטרים בודדים ופחות מכך. בעקבות זאת נוספו לניווט מונחה הלוויינים שימושים אזרחיים כמערכות ניווט והתמצאות למכוניות פרטיות, מכשירי ניווט ניידים למטיילים בשטח ושירותים מבוססי מיקום. מכשירי GPS צבאיים כוללים מודול SAASM שמגדיל דיוק השרות.
Doomguy
דמותו של Doomguy מתוארת כנחת חלל הלבוש בשכפ"ץ בצבע ירוק, ולעיתים גם בקסדה המסתירה את פניו, הנשלח לרוב להציל את סביבתו מפני פלישה של זומבים, מפלצות ושדים שהגיעו מהגיהנום. עד לכותר "דום הנצחי" שיצא בשנת 2020, תואר Doomguy כ"פרוטוגוניסט שקט" - דמות שאינה מדברת כלל לאורך המשחק. הדמות זכתה לפופולריות רבה ואף הופיעה במספר משחקים נוספים מבית id Software, וביניהם Quake 3 ו-Quake Champions.
יצירת הדמות
זמן קצר לאחר יציאת המשחק הראשון בסדרה, נשאל ג'ון רומרו, אחד ממייסדי איד ואחד מאנשי המפתח שעמדו מאחורי המשחק, לגבי שמו המלא וסיפור הרקע של Doomguy (אליו התייחס רומרו בזמנו בפשטות כ"הנחת"). כתשובה, הסביר רומרו ש"לנחת מעולם לא היה שם, כיוון שהוא אמור להיות אתה!" .
על פי "התנ"ך של דום", מסמך עיצובי שנכתב על ידי טום הול (אף הוא אחד מאנשי המפתח באיד שעבדו על פיתוח המשחק הראשון), הועלו מספר הצעות ורעיונות לגבי דמויות במשחק. הדמות מהמסמך העיצובי שדמתה הכי הרבה ל-Doomguy המוכר מהמשחק הסופי, הייתה דמות ששמה היה Buddy Dacote, כאשר Dacote מציין ראשי תיבות של Dies at conclusion of this episode - רמז לכך שהיא עתידה להיהרג בסוף אחד הפרקים במשחק. במשחק הסופי, הנחת כמעט ונהרג על ידי הבוס הראשון במשחק, אך מצליח להינצל, בשונה מאב הטיפוס שהגה הול.
בשלב יותר מאוחר, רומרו והול אישרו ש-Doomguy כפי שהופיע בשני המשחקים הראשונים הוא צאצא של בילי בלייז, גיבור משחקי קומנדר קין, ובילי בלייז הוא בעצמו נכדו של ויליאם "בי.ג'יי." בלאזקוביץ' מהמשחק הקודם אותו פיתחה איד לפני דום - Wolfenstein 3D, "הטירה הנאצית".
הוגו מרטין, הבמאי של דום הנצחי, ציין כי בשלב מסוים נשקלה הכנסת דמות Doomguy ממין נקבה, אך הרעיון נזנח עקב המאמץ שהיה צריך להשקיע במהלך עבודת הפיתוח.
תכונות
כאמור לעיל, דמותו של Doomguy עברה מספר גלגולים ושינויים בהתאם למשחק בו הופיע. בשני המשחקים הראשונים, נחת החלל האלמוני מתואר כגבר שרירי בגובה 1.88 מ', לבן, בעל שיער חום קצוץ, ועיניים כחולות. לאורך המשחק הוא לובש אפוד מגן בצבע ירוק, אם כי במצב מרובה-המשתתפים ניתן לבחור צבע אחר מבין ארבעת הצבעים האלו: ירוק, אדום, חום ואינדיגו. ברוב הופעותיו במשחקים הוא חובש קסדה המכסה את פניו, אם כי בעטיפת המשחק דום II: גיהנום על כדור הארץ הוא מופיע ללא הקסדה. הנחת, שמתואר במשחק כ"אחד מהקשוחים ביותר של כדור הארץ, חושל בקרב ואומן לפעולה", מביע לאורך המשחק רגשות מועטים (כפי שניתן לראות מפניו, המופיעים בתצוגה העילית שמופיעה במהלך המשחק) המסתכמים ברובם בהבעת זעם בזמן שהשחקן נפגע מהאויב, הנאה כאשר השחקן אוסף נשק חדש, והפתעה רגעית כאשר הוא סופג מעל ל-20 נקודות נזק בפגיעה אחת מהאויב. הנחת מיומן בשימוש במספר רב של כלי נשק, החל מרובה הציד האופייני לו ועד לכלי נשק כבדים כמקלע רב-קנים דמוי מיניגאן, משגר טילים ותותח פלזמה המכונה "BFG-9000".
דמותו לא השתנתה בהרבה גם במשחק דום 64, אם כי שם הוא מוצג כפחות שרירי, שריון הגוף שלו מקבל מעט יותר הצללות וקסדתו הופכת לשחורה עם אנטנה. בדום 3, שמהווה מעין אתחול לסדרה, דמותו של נחת החלל עברה עידון מסוים ושינוי במראה החיצוני - שיערו, למשל, הפך לשחור - לעומת שלושת המשחקים הקודמים.
הופעתו המחודשת בדום 2016 - אף הוא מהווה אתחול לסדרה - גררה עימה את השינוי המשמעותי ביותר שבוצע בדמות, הן מבחינת המראה החיצוני והן מבחינת היכולות. השחקן שוב מגלם את דמותו של נחת חלל אלמוני - שנקרא הפעם Doom Slayer - שגם כאן, בתחילה לא ידוע כלל על סיפור הרקע שלו עד שניתן לחשוב שמדובר בדמות אחרת, שאינה קשורה למשחקים הישנים. במשחק זה, וגם במשחק שלאחריו, הנחת - הסלייר - ניחן בכוחות על-אנושיים, שעל פי עלילת המשחקים קיבל אותם מדמות מסתורית המכונה בשם "שרפים". בין יכולותיו החדשות ניתן למנות כוח פיזי עצום, זריזות ורפלקסים מוגברים, סיבולת-על ועמידות מוגברת בפני פגיעות שהיו יכולות להרוג אדם ממוצע - לרבות נפילה מגובה רב. חליפת השריון שלו השתנתה אף היא, ומכונה במשחק Praetor Suit - בעזרת חליפה זו יכול הסלייר לספוג אנרגיית "ארג'נט", אנרגיה מיוחדת המופקת מהגיהנום, ובעזרתה לחזק את עצמו עוד יותר ולפתח יכולות מיוחדות. לעומת האופי המעודן של הנחת מדום 3, כאן הסלייר הפך לדמות קשוחה מעוררת יראה, גם בקרב אויביו השדים מהגיהנום.
במהלך המשחקים, השחקן למד גם על סיפור הרקע של הסלייר שקדם לעלילת האתחול מ-2016, ונרמז באופן חד משמעי שדמותו של ה"דום סלייר" היא למעשה אותה הדמות שהופיעה בשלושת המשחקים הראשונים - דום, דום 2 ודום 64, דבר המנתק למעשה את דמותו של נחת החלל מדום 3 לעומת הדמות שמופיעה ביתר המשחקים. סברה זו התחזקה עוד יותר לאחר שאיד החליטה לפתח ב-2020 גרסה למחשב ולקונסולות הדור השמיני עבור דום 64 - שפותח במקור על ידי חברה חיצונית עבור קונסולת נינטנדו 64 בשלהי שנות ה-90 - בצעד שהכניס את המשחק לקאנון ה"רשמי" של סדרת דום.
בדומה ליתר המשחקים בסדרה, גם כאן דמותו של הנחת שקטה במרבית הזמן - עד הכותר "דום הנצחי", שם הוא נשמע בפעם הראשונה ממלמל מספר מילים במהלך פלאשבק, ובפעם השנייה במהלך המשחק, אומר את המילה "לא" בסופה של ההרחבה "האלים העתיקים - חלק 2".
ביוגרפיה בדיונית
ביוגרפיה זו מתבססת על הקאנון ה"רשמי" של משחקי דום, מאז יציאת דום 2016 לאור, הכורכת את שלושת המשחקים הישנים - דום, דום 2 ודום 64 - יחד עם קורותיה של הדמות מאז אירועי דום 2016.
במשחקים הקלאסיים (דום, דום II: גיהנום על כדור הארץ, דום 64)
במשחק הראשון בסדרה, השחקן נכנס לנעליו של נחת חלל אלמוני, אשר הוגלה למאדים לאחר שתקף קצין בכיר אשר פקד עליו להרוג אזרחים לא חמושים, ונאלץ למצוא תעסוקה בחברת איגוד התעופה והחלל (The Union Aerospace Corporation) – תאגיד צבאי-תעשייתי המבצע ניסויים סודיים בטלפורטציה בין הירחים של מאדים, פובוס ודימוס. באחד הימים, עקב תקלה במתקני החברה, יצורים מהגיהנום מגיחים דרך שערי הטלפורטציה. תגובת ההגנה של יחידות האבטחה לא מצליחה לעצור את הפלישה, ובמהרה השדים משתלטים על הבסיסים הצבאיים; כל אנשי הצוותים בבסיסים נהרגים או הופכים לזומבים. באותו הזמן, דימוס נעלם לגמרי. צוות של חברת איגוד החלל נשלח ממאדים לפובוס כדי לחקור את המקרה, אבל תוך זמן קצר ניתק עמו הקשר. חברי הצוות, למעט שורד אחד בודד – הנחת, מצאו כולם את מותם. עד מהרה הנחת מפלס את דרכו בין השדים והמפלצות, מצליח להגיע לגיהנום, לחסל את השד שאחראי לפלישה - שד ענק בדמות עכביש - ולחזור לכדור הארץ. עם זאת, מגלה הנחת כי השדים פלשו גם לשם, טבחו במיליארדי בני אדם, וביניהם גם אשתו, בנו, וארנבת המחמד שלו, דייזי. הנחת ממשיך ללחום בשדים, גם בכדור הארץ וגם בגיהנום, עד שהוא מוצא את השד הגדול ביותר שפגש עד כה, שד מפלצתי ענק דמוי בפומט המכונה "איקונין החטא" (Icon of Sin).
לאחר שהציל את כדור הארץ, משוחרר הנחת משירותו הצבאי, אך לאחר מספר שנים נקרא שוב לפעולה עקב פלישת שדים נוספת לתחנת חלל. הנחת מצליח לגבור על הפלישה ומבין שעליו להיכנס שוב אל הגיהנום על מנת לעצור את הפלישה אחת ולתמיד. בגיהנום, פוגש הנחת ב"אם כל השדים" ומביס אותה. אך אחותה, שדה בשם Resurrector, מבקשת לנקום את דמה ומשגרת אותו אל כדור הארץ על מנת להביס אותו שם, ולאחר מכן לשלוח שוב את צבא השדים לכדור הארץ. הנחת בסופו של דבר מביס אותה, ולאחר מכן מחליט להישאר בגיהנום על מנת למנוע מקרה של פלישה עתידית.
בין דום 64 לאתחול מ-2016
בשלב מסוים, מצא הנחת את עצמו במימד בשם "ארג'נט דינור", שם נלכד בידי חיילים והובא למשפט אצל כוהני המימד. ניכר כי השהייה הממושכת בגיהנום ערערה את שפיותו, כיוון שלאורך זמן זה הנחת נראה ממלמל ללא הפסקה על השדים, וכן את המילים "לקרוע ולרטש". הכוהנים מחליטים לבחון אותו בזירת קרב במהלכה יאלץ להתמודד עם הלוחמים הקשוחים ביותר של המימד והנחת מצליח להביס את כולם. כוחו יוצא הדופן של הנחת מעורר את תשומת ליבם של המאיקרים - ישויות דמויות מלאכים המפקחות על המימד - ובהחלטת המנהיגה, הח'אן מאיקר, מחליטים הכוהנים לגייסו לשורות צבאם, ומאמנים אותו על מנת שיעזור להפיץ את תורת המאיקרים. זמן קצר לאחר מכן צבא הגיהנום פולש למימד ארג'נט ובמהלך המלחמה, מחליט המלך נוביק, מלך ארג'נט דינור, לגייס אותו למסדר דמוי מסדר אבירים בשם "Night Sentinels".
בעיצומה של המלחמה פולש למימד ארג'נט טיטאן, שד ענקי ורב-עוצמה הנמצא סמוך לראש היררכיית השדים. דמות מסתורית בשם "שרפים" מציעה לו עזרה, במהלכה הוענקו לו כוחות על-אנושיים אשר סייעו לו לאחוז בנשק האולטימטיבי של מסדר הסנטינלים - חרב עשויה אנרגיית ארג'נט בשם "להב כור המצרף" (Crucible). בעזרת כוחותיו מביס הנחת את הטיטאן, ובעקבות כך זוכה למעמד של גיבור נערץ המכונה בפי כל - Doom Slayer, "דום סלייר".
תחת הנהגתו, מוביל הדום סלייר את הסנטינלים לקרבות רבים בתוך הגיהנום כנגד השדים השורצים בו, ומנצח אותם בכל הזדמנות, ובכך מאפשר לח'אן מאיקר לבנות בהסתר מפעלי ענק בהם נשמות שמגיעות לגיהנום הופכות לאנרגיית ארג'נט תוך כדי כריתת ברית עם השטן - "אדון האופל" שליט הגיהנום. לאחר שבגידתם של המאיקרים נחשפת, מחליט הסלייר להישאר בצד של הסנטינלים, כנגד המאיקרים. בקרב האחרון שמתנהל בין מימד ארג'נט לבין הגיהנום, מחליטים כוהני ארג'נט לעבור לצידה של הח'אן מאיקר, וכתוצאה מכך חלק נכבד מהמימד "נבלע" בגיהנום ונקטלים כל הסנטינלים, למעט הסלייר וסנטינל נוסף בשם ואלן שנודה מהמסדר בגין כריתת ברית עם השדים, שתאפשר לו להחיות את בנו המת.
הזעם של הסלייר מוביל אותו שוב אל הגיהנום להילחם בשדים בכל הכוח שנותר לו. בשלב מסוים הוא פוגש בטיטאן אחר, ומביס גם אותו. השדים, שיראים מפניו ואינם מצליחים להביס אותו פנים אל פנים, מחליטים להערים עליו ומפתים אותו לעבר מקדש הנמצא באזור "קאדינגיר סנקטום" שבגיהנום. שם, גוברים עליו השדים וכולאים אותו בתוך סרקופג, שם יישאר במשך זמן רב, עד שיימצא בידי צוות המחקר של "איגוד התעופה והחלל".
דום (2016)
בתחילת המשחק, הסלייר מתעורר מתרדמתו ומוצא מהסרקופג בו היה קבור, כשהוא מגלה שהוא נמצא על בסיס צבאי השייך ל"איגוד התעופה והחלל" על כוכב מאדים, וששדים מהגיהנום פלשו לבסיס. עד מהרה יוצר איתו קשר מדען בשם סמואל היידן, המצייד את החליפה שלו בממשק תקשורת עם בינה מלאכותית בשם "VEGA", ומנסה לנצל את הסלייר שיגן על המתקן, אבל הסלייר מתעלם מהוראותיו ויוצא למסע לסגור את השער לגיהנום ולהרוג כל שד מהגיהנום שיעמוד בדרכו. השחקן מגלה כי ראש צוות המחקר במתקן, אוליביה פירס, חברה בכת שטנית שמטרתה לשחרר את השדים מהגיהנום אל פני האדמה. השחקן רודף אחרי אוליביה אל מגדל הארג'נט ובראש המגדל היא משליכה את עצמה לתוכו וגורמת לשער הגיהנום להיפתח עוד יותר ובכך לוכדת את הסלייר בגיהנום.
לאחר שהסלייר חוזר חזרה למאדים, הוא מגלה כי מגדל הארג'נט ניזוק ללא תקנה וכי השער לא יכול להיסגר על ידי המתקנים שבמאדים. לפיכך הסלייר צריך לגלות את המקום בו התחילה הפלישה, שהוא מתקן "לזרוס" הסודי של אוליביה, ובכך לחזור לגיהנום שנית ולעצור את הפלישה. לאחר מסע הרה סכנות בהם הוא משיג מחדש את פגיון "כור המצרף", הדומה לנשק אשר שימש אותו קודם לכן, מצליח הסלייר לאתר את אוליביה במעמקי אותו האזור בארג'נט דינור שנבלע בגיהנום לפני שנים רבות. אוליביה הופכת לשד מפלצתי ונורא בדמות עכביש, ולאחר שהוא מצליח להביס את השד, הוא משוגר חזרה על ידי סמואל היידן שכולא אותו במקום לא ידוע למשך זמן מה.
דום הנצחי
בתחילת המשחק, הסלייר חוזר לאחר תקופת מה אל חללית שנבנתה במיוחד עבורו - "מבצר האבדון", הנשלטת על ידי הבינה המלאכותית VEGA. בעזרתה, מגלה הסלייר כי השדים פלשו שוב אל כדור הארץ וזרעו בו הרס וחורבן. הוא מגלה כי על מנת לעצור את הפלישה, עליו לקטול את ארבעת "כוהני הגיהנום" - אותם הכוהנים ששירתו את מימד ארג'נט ובגדו בו על מנת לשרת את הח'אן מאיקר. מסע החיפוש שלו מוביל אותו למסע בין-ממדי הכולל את כדור הארץ, הגיהנום וארג'נט דינור. לאחר חיסולו של הכוהן האחרון, מגלה הסלייר כי הח'אן מאיקר מתכוונת לשסות טיטאן נוסף בכדור הארץ - שד מפלצתי דמוי בפומט המכונה (בדומה לבוס האחרון בדום II) "איקונין החטא". הנחת מגלה כי כדי ללחום בשד זה, עליו לחזור שוב אל מימד "ארג'נט דינור", ולהשיב משם את "להב כור המצרף" הישן שלו מגופת הטיטאן הראשון אותו חיסל. הנחת בסופו של דבר מגיע אל מימד הבית של המאיקרים - אורדאק (Urdak), שמכונה "גן עדן" על ידי יושבי מימד ארג'נט - שם הוא מוצא את הח'אן מאיקר יחד עם עושי דברה, ומסכל את הטקס הפולחני שיעניק למאיקרים שליטה על "איקונין החטא". סיכול הטקס מוציא את הטיטאן מכלל שליטה, וזה זורע הרס וחורבן באורדאק ופונה אל כדור הארץ במטרה להחריבו. בזמן שהנחת מנסה למצוא דרך לחזור מאורדאק אל כדור הארץ, הח'אן מאיקר מנסה לעצור אותו, אך הוא נלחם בה ומביס אותה. השחקן חוזר לכדור הארץ כדי להתעמת עם "איקונין החטא", אותו הוא מחסל על ידי תקיעת "להב כור המצרף" במוחו החשוף.
בחבילת ההרחבה "האלים העתיקים - חלק 1", מגלה הנחת כי מותה של הח'אן מאיקר "שבר" את הברית בין מימד גן עדן (אורדאק) לבין הגיהנום ואיפשר לצבא הגיהנום לכבוש באין מפריע את ממלכת גן עדן והחשש הוא שמשם הם יוכלו להשתלט גם על עולמות אחרים באותה הקלות. כדי לסכל את התוכנית, עליו למצוא מחדש את "שרפים". לאחר שהוא מוצא את "שרפים" - ששמו האמיתי סאמור מאיקר - הוא מתבקש לחלץ עבור סאמור את כדור אנרגיית החיים של ישות מסתורית בשם "האב". הנחת מחליט במקום זאת לחלץ את כדור אנרגיית החיים של השטן על מנת שיוכל ללחום בו ולהרוג אותו, דבר שאכן קורה במהלך עלילת ההרחבה השנייה, "האלים העתיקים - חלק 2". במהלך הקרב הסופי ביניהם, מגלה השטן כי הוא היה אחראי, בעקיפין, להפיכתו של הנחת ל"דום סלייר". הנחת מצליח להביס ולחסל את השטן, ועם מותו מושמדים כל יצירי כפיו, אך עם זאת מגלה כי גם הוא שותף לגורל זה, מאבד את כוחותיו, ונקבר על ידי קבוצה של מאיקארים בסרקופג דומה לסרקופג ממנו התעורר במשחק הקודם.
נחת החלל מהמשחק Doom 3
במשחק דום 3, שיצא לאור ב-2004 כמעין אתחול לסדרת המשחקים, השחקן שוב מגלם את דמותו של נחת חלל אלמוני המגיע אל תחנת חלל צבאית מאוישת במאדים הנקראת "Mars City". פרט לכך שדרגתו הצבאית היא קורפורל (רב"ט), ושהרקע להגעתו למאדים הוא הדרישה להחליף חייל אחר בשם רב"ט אלן שנאלץ לחזור לכדור הארץ, דבר אינו ידוע על סיפור הרקע שלו. מפקדו האישי הוא סמל בשם קלי, שנותן לו את פקודותיו גם לאחר פלישת השדים אל תחנת החלל, ולאורך המשחק, פונה אליו קלי כ"נחת" (Marine) במקום בשמו הפרטי. הנחת אינו מדבר כלל במהלך המשחק, בדומה לשני המשחקים הקודמים.
במהלך הפלישה, מגלה הנחת כי בין אנשי הצוות של תחנת החלל ישנו בוגד - מדען בשם ד"ר מלקולם בטרוגר - שמשתף פעולה עם השדים והוא זה שבעצם גרם לפלישתם לתחנת החלל. לאחר שהנחת נלכד בגיהנום על ידי בטרוגר, הוא מצליח לחלץ את עצמו משם ותוך כדי כך משיג נשק מסתורי בדמות קובייה מכושפת המאכסנת בתוכה דיבוקים של נשמות, המסייעת לו ללחום באויביו. באמצעות נשק זה מצליח הנחת להילחם ב"סייבר-שד" השומר על הפורטל מהגיהנום למאדים, ולעצור את הפלישה.
המדריך למשתמש של Doom 3: BFG Edition, הגרסה המחודשת למשחק שיצאה ב-2012, רומז כי דמותו של הנחת מדום 3 היא אותה הדמות שהופיעה במשך כל המשחקים, לרבות המשחקים הקלאסיים, תוכני הבונוס, וחבילות ההרחבה, דבר הנראה כסתירה לאירועי המשחקים המאוחרים יותר, שקושרים את גיבור המשחקים דווקא לדמות שהופיעה במשחקים הקלאסיים. עם זאת, מציין המדריך למשתמש כי הדמות עברה מספר הרפתקאות דומות, כך שייתכן שמדובר ביקום אלטרנטיבי, או פשוט כסיפור מחדש של עלילת המשחק הראשון.
נחת החלל מהמשחק Doom 3: Resurrction of Evil
בחבילת ההרחבה Resurrction of Evil שיצאה עבור דום 3 ב-2005 מופיעה דמות נוספת של חייל נוסף, מהנדס קרבי המשרת אף הוא ב-Mars City, אותה תחנת החלל במאדים, ונדרש אף הוא לעצור פלישה נוספת של צבא השדים מהגיהנום לתחנת החלל, כאשר גם בפעם זו מצליח המהנדס הקרבי לגבור על השדים ולחסל את מנהיגם "המלדיקטוס".
כמצוין לעיל, במדריך המשתמש של BFG Edition - אשר כוללת גם את חבילת ההרחבה הנ"ל ומספר שלבים נוספים - נרמז כי מדובר באותה הדמות שהופיעה גם במשחק הבסיס, אך מדובר בסתירה לכך שבמשחק עצמו מראהו החיצוני שונה, אפוד המגן שלו נראה אחרת, והרקע הצבאי של הדמות אינו תואם לחלוטין לרקע הצבאי של הדמות ממשחק הבסיס.
בי. ג'יי בלאזקוביץ' מהמשחק Doom RPG
הדמות מופיעה גם במשחק הווידאו Doom RPG, משחק ג'אווה לטלפונים ניידים ישנים אשר יצא לאור ב-2005. באתר הרשמי של המשחק צוין כי מדובר באותה הדמות אשר הופיעה בכל המשחקים שיצאו עד כה: דום, דום 2 ודום 3. עם זאת, במספר אזורים במשחק מצוין כי שמו הוא '''בי. ג'יי. בלאזקוביץ, ובמקומות אחרים במשחק מצוין כי הוא למעשה שיבוט של בי. ג'יי. בלאזקוביץ' ממשחקי Wolfenstein.
סטן בלאזקוביץ' מהמשחק Doom II RPG
אחת מהדמויות הניתנות לבחירה במשחק הווידאו Doom II RPG, אשר שוחרר למערכת ההפעלה iOS ב-2010, היא דמות בשם סמל סטן בלאזקוביץ', ומצוין כי הוא צאצא של בי. ג'יי. בלאזקוביץ' מסדרת Wolfenstein.
Quake 3: Arena
הדמות מופיעה גם במשחק היריות הממוחשב Quake 3: Arena תחת השם "Doom". במדריך למשחק נאמר כי מדובר באותה הדמות משני המשחקים הקלאסיים.
כמו כן, מופיעות במשחק שתי דמויות נוספות אשר הגיעו, לטענת המשחק, מאותו העולם: דמות של נחת חלל בשם "Phobos", ודמות בשם "Crash" שעל פי המשחק הייתה המאמנת הקרבית של Doomguy.
Quake Champions
עם פתיחת המשחק Quake Champions ל"גישה מוקדמת", הצטרפה לסגל הדמויות הזמינות במשחק גם דמות בשם Doom Slayer אשר סיפור הרקע שלה זהה לסיפור הרקע שקדם למציאתו במשחק דום 2016. מראה החיצוני של הדמות ניתן להתאמה אישית, ובין היתר ניתן לבחור במשחק מראה חיצוני זהה לדמות הנחת מדום 3 וכן במראה חיצוני זהה למראהו של "Doomguy" הקלאסי משני המשחקים הראשונים.
במשחקים שאינם שייכים ל-id Software
גופתו של הנחת מופיעה באזור סודי בדיוק ניוקם 3D ; היא נראית אוחזת בגרונה עם אנימציית מוות דומה לזו שהופיעה במשחקים הקלאסיים, מוקפת איקונוגרפיה שטניסטית. כשהוא רואה את הגופה, דיוק ניוקם נשמע אומר לעצמו "That's one doomed space marine", משחק מילים על שם הסדרה.
התלבושת של Doomguy מופיעה במשחק Tony Hawk's Pro Skater 3. בגרסה של Quake שיצאה עבור הקונסולה Sega Saturn, הנחת מופיע בקצרה בסוף שלב הבונוס "Dank & Scuz". .
תחפושת של Doomguy זמינה ב- Fall Guys: Ultimate Knockout, לצד שני שדים מפורסמים מסדרת המשחקים: Cyberdemon ו- Cacodemon, למשך זמן מוגבל ב -12 בינואר 2021.
בספרים
בסדרת ספרי Doom שיצאה בשנות התשעים, ומבוססת על שני המשחקים הקלאסיים, הדמות הראשית מכונה פלין "פליי" טגרט. ובסדרת הספרים המבוססת על Doom 3 שיצאה בין 2008 ל-2009, שמו של הנחת הוא ג'ון קיין. עברו דומה לזה של הגיבור בדום המקורי, לאחר שהורד בדרגה לאחר שסירב פקודה על מנת להציל כמה מחבריו הנחתים. במהלך פלישת הגיהנום, קיין נאלץ לקחת פיקוד על כמה מהנחתים ששרדו למרות דרגתו הנמוכה. הוא נלחם בשדים לבדו או עם עוד כמה נחתים. הוא מצטייר כרחום כלפי חבריו הניצולים, פועל להצלת הילד תיאו ולהצלת הארורים בגיהנום. לאחר שהתנדב להיכנס לגיהנום כדי להשיב את "קוביית הנשמה" (הדומה לזו שהופיעה במשחק), מפקדו מתרשם ממנו. בנוסף לכך, הוא מקיים מערכת יחסים רומנטית עם בחורה בשם מריה המופיעה בספרים. במהלך סוף הספר האחרון בסדרה, Doom 3: Maelstrom, רגלו של קיין מפוצצת והוא נערץ כ"איש שהציל את Mars City".
בסרטי לייב אקשן
הדמות מופיעה כדמות הראשית בסרט הקולנוע "דום" תחת השם ג'ון "ריפר" גרים. את דמותו של ג'ון "ריפר" מגלם השחקן קארל אורבן. מסרט נוסף שהופק על בסיס סדרת המשחקים, "דום: ההשמדה" (DOOM: Annihilation), הושמטה דמותו של Doomguy, וצעד זה קיבל ביקורת שלילית מצד מעריצי הסדרה.
ביקורות
שני מגזינים, CraveOnline  ו- VGRC  דירגו את Doomguy במקום החמישי בדירוג "הדמויות הכי badass (כך במקור) במשחקי וידאו", וקירק מק'קד ממגזין הגיימינג VG247 תיאר את Doomguy כ"ישו עם רובה ציד דו-קני". דייוויד הוטון מ- GamesRadar טען ש-Doomguy היא "דמות השחקן החכמה ביותר בסביבה, אפילו עם אגרופים, אלימות ואפס דיאלוג".
בתרבות הפופולרית
ב -4 במאי 2021 הציגה בת'סדה את Doomguy כחלק ממחווה ליום מלחמת הכוכבים בחשבון הטוויטר הרשמי שלה.
כיוון שתאריך השקת הכותר "דום הנצחי", 20 במרץ 2020, נפל באותו התאריך בו היה אמור לצאת משחק נוסף, Animal Crossing: New Horizons של נינטנדו, הניגוד בין אופיים של שני המשחקים עודד מעריצים של המשחקים לציין את צירוף המקרים על ידי חגיגות ייחודיות בהן "שידכו" את Doomguy, גיבור המשחק, לאיזבל, גיבורת סדרת Animal Crossing, והדבר אף זכה להתייחסות מפי איה קיוגוקו, הבמאית של סדרת Animal Crossing , וכן מפי בת'סדה.
בנוסף לכך, דמותו של Doomguy הייתה ועודנה ממשיכה להיות דמות פופולרית לייצור צעצועים, בובות פעולה, ופריטי אספנות שונים הקשורים לזיכיון.
באפריל 2021 הוציאה מיקרוסופט (תחת המותג Xbox) סדרת דיוקנאות בהשתתפות Doomguy ומאסטר צ'יף, הדמות הראשית מסדרת Halo, לציון הרכישה של ZeniMax Media (חברת האם של בת'סדה, המוציאה לאור, ושל איד, יוצרת סדרת המשחקים) על ידי מיקרוסופט (אשר הוציאה לאור את סדרת Halo).
סילביה מיילס
סילביה מיילס (באנגלית: Sylvia Miles; 9 בספטמבר 1924 - 12 ביוני 2019) הייתה שחקנית קולנוע אמריקאית, מועמדת לשני פרסי אוסקר על הופעותיה בסרטים "קאובוי של חצות" ו"רצח, מתוקה שלי".
ביוגרפיה
מיילס נולדה בניו יורק סיטי בשם סילביה ראובן לי, בתם של בל וראובן לי. מיילס ידועה בזכות הופעתה בשנת 1969 בדרמה "קאובוי של חצות", שבה גילמה את קאס, האישה העשירה שמזמינה אל ביתה את הכפרי הצעיר ג'ו בק (ג'ון וויט). על התפקיד זכתה למועמדות פרס אוסקר לשחקנית המשנה הטובה ביותר.
בשנת 1975 הייתה מועמדת לאוסקר בשנית, הפעם על הופעתה בתור ג'סי פלוריאן, האלכוהוליסטית במותחן הפשע "רצח, מתוקה שלי".
בשנות ה-80 הופיעה בדרמה הספרותית של גאי המילטון "רצח לאור השמש", בתור המפיקה מיירה גארדינר, ובקומדיות "אישה שטן" בדמותה של אמה של הסופרת מרי פישר (מריל סטריפ) ו"אהבה ממבט שלישי" בתור השדכנית חנה מנדלבאום. מיילס שיחקה בתפקיד קטן, כסוכנת נדל"ן בסרטיו של אוליבר סטון "וול סטריט" ו"וול סטריט 2: הכסף מדבר". ב-1996 שיחקה בסרט "דניס על הקו".
מיילס נישאה והתגרשה שלוש פעמים במהלך חייה. נישאה לראשונה בגיל 16, בעלה השני היה שחקן התיאטרון ג'רלד פרייס שעודד אותה לפתח קריירת תיאטרון, נישואיה המפורסמים ביותר היו לשדר הרדיו טד בראון.
נפטרה במנהטן ב-12 ביוני 2019.
בואינג 757
בואינג 757 (באנגלית: Boeing 757) הוא מטוס נוסעים צר-גוף לטווחים קצרים עד בינוניים מתוצרת חברת בואינג, הנושא כ-230 נוסעים, בעיקר לקווי התעופה העמוסים במיוחד בארצות הברית כגון ניו יורק-סן פרנסיסקו.
ה-757 נועד להחליף את מטוסי הבואינג 727 המתיישנים והוא נכנס לשירות בשנת 1983. ה-757 בנוי מרכיבים רבים שתוכננו עבור ה-767 ולשני המטוסים תא טייס זהה, לכן טייס יכול להטיס את שניהם ללא צורך ברישיון נוסף.
ייצורו של ה-757 הופסק בסוף שנת 2004, לאחר שיוצרו 1,050 מטוסים.
757-200
המטוס יכול לשייט בגובה 41,000 רגל (12.5 ק"מ) במהירות של 968 קמ"ש. ה-757-200 נמכר לחברות רבות בהן: אמריקן איירליינס, דלתא, יונייטד איירליינס, קונטיננטל, רויאל ברוניי, נורת'ווסט, אל על, ארקיע וחברות נוספות.
המטוס האחרון מדגם זה נמסר ב-28 באוקטובר 2004 לשנגחאי איירליינס.
757-300
757-300: זהו דגם מוארך של ה-757-200 שיכול לשאת כ-265 נוסעים. גם בדגם זה נשאר אותו חתך גוף כמו ב-757-200 והוא משתמש גם באותם המנועים. אולם הטווח שלו קצר יותר והוא יכול לטוס כ-6,600 ק"מ. בניגוד לדגם ה-200, ה-300 לא היה פופולרי ויוצרו כ-55 יחידות.
הלקוחות שרכשו את המטוס הן: קונדור איירליינס, דלתא, נורת'ווסט איירליינס, קונטיננטל איירליינס, אייסלנדאייר, תומאס קוק איירליינס, וארקיע.
757-200F
757-200F: דגם מטען של ה-757-200. נמכר לחברות UPS, אתיופיאן איירליינס, ושגחאי איירליינס קרגו.
גם מטוסי 757 מתצורת נוסעים הוסבו לתצורת מטען. החברה הראשונה שהשתמשה במטוס כזה הייתה חברת DHL, ואחר כך גם החברות פדקס ואריג גול, אייסלנדאייר, גסטאייר איירליינס, ו-Arrow Air.
757-200M
757-200M: דגם הנקרא קומבי (Combi) וסימנו M נבנה מטוס אחד מסוג זה, והוא נמסר לחברת התעופה נפאל איירליינס. המטוס הוא תצורה משולבת של מטען ושל נוסעים וכולל מחיצה בין תא הנוסעים ותא המטען שניתן להזיז אותה כדי לשנות את תצורת הקבינה, ודלת מטען אחורית להעמסת מטען.
תאונות ותקריות
נכון לדצמבר 2011 היה ה-757 מעורב ב-22 תקריות בהן אבדו 8 מטוסים אבדו בתאונות, ו-11 נחטפו. באירועים אלו נהרגו 586 בני אדם.}בין האירועים האלה:
יצחק חסון
יצחק חסון ("יוסי") (1921 – ינואר 2010) היה מבכירי הלח"י, הומניסט ופעיל חברתי, סופר, יזם לפיתוח שטחים ציבוריים, פארקים וגנים גדולים ומבצע פרויקטים מיוחדים. במסגרת פעילותו בלח"י היה ראש מחלקת המודיעין (מחלקה ו'), מחלקה אותה ייסד, וכן פיקד על לח"י ירושלים. לאחר קום המדינה פיתח תודעה הומניסטית, הקים את האגודה ההומניסטית החילונית בישראל, ושימש כיושב הראש.
שנותיו המוקדמות
יצחק חסון היה הצעיר מבין ששת ילדיהם של הורים שברחו לארץ ישראל מטורקיה. נולד בירושלים ועבר עם משפחתו לתל אביב לאחר זמן קצר. שפות הדיבור בבית היו לאדינו, עברית וצרפתית. גדל בנווה צדק שליד יפו ברחוב שטיין 9, למד בבית הספר "כל ישראל חברים" (אליאנס) בנווה צדק והיה תלמיד מצטיין. כנער צעיר היה חבר בתנועת הנוער הלומד "התאים הלאומיים", שהייתה תנועת אחות לבית"ר.
באצ"ל ובלח"י
בשנת 1936 הצטרף להגנה הימנית שהפכה לאצ"ל, תחת פיקודו של יצחק שמיר ("מיכאל"). עם הפילוג שחל באצ"ל בשנת 1939 הצטרף עם שמיר לארגון הלח"י שבו היה פעיל עד קום המדינה.
בלח"י היה חסון פעיל תחילה בתעמולה כנגד הגיוס לצבא הבריטי. שימש כאיש קשר של אברהם שטרן ("יאיר"), מפקד הלח"י, למשך מספר חודשים, והגיע לעיתים קרובות לביתו של יאיר ברחוב בלפור 57 בת"א, בטרם עבר לגור ברחוב מזרחי ב', בו נרצח. בתקופת הסזון נשלח חסון על ידי שמיר ("מיכאל") להקים מחלקת מודיעין. לאחר תום פעולות הסזון, המחלקה, שקיבלה את הכינוי "מחלקה ו'", החלה להתפתח כמחלקת מודיעין כללית, ובהמשך גם למחלקה ארצית. בשנת 1945 נשלח חסון, או בשמותיו המחתרתיים "יוסי", "לוט" ו"לבן", לארגן ולפקד על הלח"י באזור ירושלים, ובו זמנית היה אחראי גם על מחלקה ו', תפקיד אותו ביצע במשך כחמש שנים. בירושלים הכיר את רעייתו לימים, שרה רכטמן ("נורית"), חברת הלח"י בירושלים, בת למשפחה חרדית, אתלטית ושחקנית מכבי ירושלים בכדורסל. נורית נשלחה לפגוש את המפקד החדש ולשמש כאשת הקשר שלו. בין המבצעים השונים של הלח"י תכנן לפרטיה והיה אחראי לביצוע של הברחת קריינית הלח"י גאולה כהן מבית החולים בירושלים, שם הוחזקה תחת שמירה בריטית.
אחרי המלחמה
את אהבת הטבע ואת רצונו מילדות לעסוק בחקלאות הגשים בעיסוקו החדש של גידול שתילי פרחים למכירה בבאר שבע. הקים את המשתלה ברמת השרון, ולאחר מכן את חברת "אתרי נוף", שעסקה בהקמת פארקים ופרויקטים מיוחדים. בין הפרויקטים שביצע היו גן הפסגה ביפו העתיקה, חלקים נרחבים של גני יהושע בתל אביב, הגן הטרופי בפארק הירקון, גדר הערבה – גדר הגבול בין ישראל לבין ירדן מים המלח ועד אילת, מגרשי ספורט וגנים נוספים, והיה אחראי על הטיפול בצמחים בחלקה הצבאית בבית העלמין קריית שאול, בקריה בתל אביב ועוד.
פעילות אידאולוגית
בשנת 1976 הקים יצחק חסון את התנועה החילונית, שנועדה להיות תנועה אידאולוגית בניגוד לליגה נגד כפייה דתית, ומינה את פרופ' עוזי אורנן כיושב ראש של התנועה. התנועה החילונית פורקה בשנת 1980 ובמקומה הקים יצחק חסון את האגודה ההומניסטית החילונית הישראלית וכיהן כיושב ראש שלה כל שנות קיומה, עד תחילת שנות ה-90. חסון יזם וערך את ביטאונה "ברירה הומניסטית", השתתף בקונגרסים בינלאומיים ויצר קשרים רבים עם גופים ואנשים בארץ ובעולם במטרה לקדם את האידאולוגיה ההומניסטית לרווחת החברה בישראל ולרווחת האנושות בכלל.
כתיבה
בספרו ה"הזקן ואני" הוא מספר את סיפורו כנער צעיר והרפתקן החל מצעדיו הראשונים באצ"ל, ואת האופן בו מתמודד ההומניסט הבוגר שאותו הוא מכנה "הזקן", עם עברו כאיש מחתרת. פרסם בהמשך גם כמה קובצי סיפורים שחלקם פורסמו לפני כן בעיתון הילדים "משמר לילדים" עם איורי הצייר יעקב גוטרמן וסדרת ספרים בשם "סיפורי סלומון", ובהם סיפורים הומוריסטיים עם ביקורת סמויה נוקבת על אמונות טפלות ועל ניצול תמימותם של המאמינים בהן.
תרם את גופו למדע.
ספרים
יצחק חסון הוציא לאור ארבעה ספרים:
פסגת לנטאו
פסגת לנטאו (באנגלית: Lantau Peak) או פונג וונג שאן (בסינית: 鳳凰山 - מילולית: הר עוף החול), היא הפסגה הגבוהה ביותר באי לנטאו, והפסגה השנייה בגובהה בהונג קונג.
הר זה מורכב למעשה משתי פסגות – האחת נקראת "פונג שאן" (עוף החול הזכר) והשנייה, הנמוכה יותר נקראת "וונג שאן" (עוף החול הנקבי). ביחד נקראות הפסגות "פונג וונג שאן".
מיקל גונסאלס
מיקל גונסאלס מרטינס (בספרדית: Mikel González Martínez; נולד ב-24 בספטמבר 1985 במונדרגון שבחבל הבסקים, ספרד), הוא כדורגלן ספרדי המשחק בעמדת הבלם בקבוצת א.א.ק. לרנקה.
קריירת מועדונים
גונסאלס נולד במונדרגון שבחבל הבסקים, ספרד. הוא גדל במחלקת הנוער של ריאל סוסיאדד. בעונת 2004/2005 הוא החל לשחק בקבוצת המילואים של המועדון, ריאל סוסיאדד ב', ששיחקה בליגה הספרדית השלישית. ב-19 בספטמבר 2005 ערך גונסאלס את הופעת הבכורה שלו בריאל סוסיאדד בהפסד הליגה בתוצאה 2–5 למיורקה, ובהמשך העונה ערך שתי הופעות נוספות. במהלך שלוש השנים בהן שיחקה ריאל סוסיאדד בליגת המשנה הספרדית לאחר 40 שנים בליגת העל, הפך גונסאלס לשחקן הרכב, ובעונת 2009/2010, בה סיימה ריאל סוסיאדד במקום הראשון בליגת המשנה ועלתה לליגת העל, שיחק גונסאלס ב-35 משחקים והבקיע שער אחד, נגד ויאריאל ב'. בעונת 2010/2011, בה ריאל סוסיאדד סיימה במקום החמישי בליגה, שיחק גונסאלס ב-32 משחקים, מתוכם פתח בהרכב ב-30, אך בחודש ינואר 2011 איבד מחשיבותו בהרכב עם הגעתו של הבלם הנורווגי ודים דמידוב ופריצתו של תוצר מחלקת הנוער איניגו מרטינס. בעונות הבאות חזר גונסאלס להרכב הפותח לצדו של מרטינס. בעונת 2012/2013, בה סיימה ריאל סוסיאדד במקום הרביעי בליגה וחזרה לליגת האלופות לאחר עשור, פתח גונסאלס בהרכב ב-34 משחקי ליגה.
מדינות סודאן
סודאן מחולקת חלוקה מנהלית ל-18 מדינות (ولايات). החלוקה הנוכחית התגבשה לאחר שב-2011 הוכרזה עצמאות דרום סודאן.
טונגסרם
טונגסרם (בהונגרית: Tungsram) היה תחילה סימן מסחרי של חברת נורות ליבון וחשמל מאוחדת. מאוחר יותר הוקמה חברה בשם זה (טונגסרם) ומאז, לחברה שנושאת את השם הזה יש תפקיד משמעותי בטכנולוגיית התאורה המודרנית.
מקור המילה
המילה טונגסרם היא "מילת פנטזיה" שמקורה במיזוג של שתי מילים, המילה האנגלית לטונגסטן (Tungsten), והמילה הגרמנית לטונגסטן שהיא וולפרם (Wolfram).
היסטוריה
נורות ליבון וחשמל מאוחדת הוקמה בשנת 1896 מהפירמה של בלה אגר ושות' ששכנה ברחוב הוסאר ובשנת 1901 היא עברה לאתר בדרך ואצי ומשם פועלת מאז כמטה החברה. למנכ"ל החברה האגדי, איש העסקים היהודי ליפוט אשנר מיוחס רישום הסימנים המסחריים TUNGSRAM ו-T בשנת 1909. במעבדת המחקר של מפעל בבודפשט (במקור באויפשט), במיוחד בין שתי מלחמות העולם, הגיעו כמה חוקרים לתוצאות משמעותיות גם בתחומים שאינם קשורים להנדסת חשמל בזרם גבוה. התפשטות נורת הלהט או בשם אחר נורת הליבון הושפעה ביסודה מהעובדה שבשנת 1906 קנה המפעל את הפטנט לייצור נורות הליבון עם חוט טונגסטן משאנדור יוסט ומ-Franjo Hanaman הקרואטי והחל בייצור נורות ליבון על פי הפטנט. הנורה, ששופרה מאוחר יותר באמצעות פטנטים חדשים נוספים, התפשטה בכל העולם, מה שהביא לפיתוח משמעותי של המפעל.
במהלך מלחמת העולם הראשונה המריא ייצור שפופרות הריק לרדיו ותקשורת והפך מאוחר יותר למגזר הרווחי ביותר של החברה. בשנת 1989, ג'נרל אלקטריק האמריקאית רכשה את חברת טונגסרם והיא המשיכה לפעול תחת השם GE.
מ-2018
בשנת 2018, הוכרז כי תוקם קבוצת טונגסרם מחדש, לאחר ש-GE מכרה את עסקי נורות המכוניות הגלובליים שלה לאדם פרטי בשם יורג באואר.
בסיבוב הראשון, באפריל 2018, השתלטה החברה החדשה על היחידות בהונגריה, כשהמוטו החדש שלה הוא: "המורשת שלנו היא חדשנות".
בתחילת אפריל 2022, הנשיא והמנכ"ל יורג באואר ביקש סיוע ממשלתי מיידי עבור החברה, בציינו כי מגפת ה-COVID-19, קשיי אספקה עולמיים והמלחמה באוקראינה הציבו לקבוצת החברה משימה בלתי עבירה.
כמה ימים לאחר מכן, עלה בעיתונות כי ממשלת הונגריה חוקרת ביחד עם חברת טונגסרם היכן ניתן להקים מפעל דלק גרעיני בהונגריה.
מפעלי טונגסרם בהונגריה
חלקם כבר נסגרו
אנה ויאליצינה
אנה סרגייבנה ויאליצינה (ברוסית: А́нна Серге́евна Вьяли́цына) (נולדה ב-19 במרץ 1986) היא דוגמנית רוסייה.
ביוגרפיה
ויאליצינה נולדה בניז'ני נובגורוד לזוג הורים רופאים, אביה רופא ספורט ואמה רופאת ילדים. היא החלה את קריירת הדוגמנות שלה בגיל חמש עשרה לאחר שמלהק של סוכנות "IMG Models" ראה אותה כשחיפש פנים חדשות בתוכנית של MTV "אירופה אופנתית רועשת", ולאחר שזכתה בתחרות עברה לניו יורק. לאחר מספר חודשים היא החלה לעבוד עבור בתי האופנה מקס מארה ו"קלואי" והופיעה על שערי המגזינים ווג, Elle וגלאמור.
ב-2005 ביצעה את הופעת הבכורה שלה בגיליון בגדי הים של ספורטס אילוסטרייטד ולאחר מכן הופיעה בגיליון עוד מספר פעמים, בגיליון 2005 היא גם שימשה כמושא ציור גוף עבור האמנית "ג'ואן גאייר".
היא צעדה בתצוגות של שאנל, פראדה, לואי ויטון, רוברטו קוואלי ודולצ'ה וגבאנה, ובשנים 2008, 2010 ו-2011 דגמנה בתצוגת האופנה השנתית של ויקטוריה'ס סיקרט.
ב-2011 כיכבה לצד קלן לוץ בקמפיין של החברה "Dylan George & Co".
חייה האישיים
ב-2011 יצאה ויאליצינה עם הזמר אדם לוין ובאותה שנה הם הופיעו יחד על שער מגזין "ווג רוסיה". הזוג נפרד במרץ 2012.
ב-25 ביוני 2015 ילדה את בתה אלסקה מבן זוגה אדם קהאן (Adam Cahan), וביוני 2016 הודיע הזוג על אירוסיהם.
ברוך מצליח
ברוך מצליח (נולד ב-26 באוגוסט 1966) הוא תת-אלוף במילואים בצה"ל, ששימש כראש מנת"ק - מנהלת טנק המרכבה והרק"ם במשרד הביטחון בין השנים 2013–2017. לפני כן שימש כראש הרשות לפיתוח טנקים (רפ"ט).
העברה (פסיכולוגיה)
העברה היא תופעה בפסיכולוגיה המאופיינת בהפניה בלתי-מודעת של רגשות מאדם אחד לאדם אחר. לרוב, משתמשים במושג זה בתוך קשר טיפולי כהעתקת יחס רגשי מודחק שחש המטופל כלפי אדם משמעותי בעברו - אל המטפל.
ברוך מצליח
הוביל בתקופת שירותו פרויקטים רבים, בהם: פיתוח נגמ"ש האיתן, טנק המרכבה סימן 4 ברק ומערכת "מעיל רוח".
העברה (פסיכולוגיה)
ברוב שיטות הטיפול בנות זמננו, רגשות ההעברה העולים אצל המטפל נחקרים במהלך טיפול נפשי על ידיו כדי לבדוק אותם כצוהר אל תוך הרגשות של המטופל.
ברוך מצליח
בשנת 2014 קיבל את פרס ביטחון ישראל במסגרת השתתפותו בצוות שפיתח את מערכת "מעיל רוח".
ביוגרפיה
מצליח החל את שירותו בצה"ל כעתודאי. הוא למד לתואר ראשון בהנדסת מכונות באוניברסיטת תל אביב וסיים את לימודיו בהצטיינות. בתום הלימודים יצא לקורס קצינים ועם סיומו הצטרף לרשות פיתוח הטנק (רפ"ט), ועסק בפיתוח מערכת למרכבה סימן 3.
בשנת 1990 קיבל את אות מצטיין הנשיא מנשיא מדינת ישראל, חיים הרצוג. בשנת 1993 קודם לדרגת רב-סרן בפרויקט ובשנת 1996 סיים תואר שני בהנדסת תעשייה באוניברסיטת תל אביב. בין השנים 1996–1999 שירת באזור הדרום בשני תפקידים: מפקד סדנת רק"ם וקצין חימוש בית הספר לשריון. בשנת 1999 קודם לדרגת סגן-אלוף וחזר לשרת בפרויקט המרכבה כראש ענף צריח והוביל את פיתוח צריח המרכבה סימן 4.
העברה (פסיכולוגיה)
העברה תוארה לראשונה על ידי זיגמונד פרויד, שהכיר בחשיבות התופעה להבנה טובה יותר של נפש המטופל.